«Facebook-tvillingene» planlegger Bitcoins-fond

Vil gjøre den virtuelle valutaen mer tilgjengelig.

FONDSFORVALTERE: «Facebook-brødrene» Cameron (t.v) og Tylor Winklevoss vil starte et eget fond av den virtuelle valutaen Bitcoin. Målet er å gjøre valutaen mer tilgjengelig for «vanlige folk». Vis mer byoutline JUSTIN SULLIVAN

Publisert: Oppdatert: 2. juli 2013 20:35 , Publisert: 2. juli 2013 20:12

Brødrene Tylor og Cameron Winklevoss har sendt en søknad til det amerikanske finanstilsynet, SEC, der de ber tilsynet om tillatelse til å starte et egen Bitcoins-fond.



Målet er å gjøre det virtuelle Bitcoins-markedet mer tilgjengelig for alle. (Se faktaboks om Bitcoins under).



Det skriver den britiske avisen The Telegraph.

Investor-duo



Winklevoss-tvillingene ble for alvor kjent gjennom Facebook-filmen «The Social Network» fra 2010.

Bitcoins Bitcoin er en virtuell internettvaluta, som ikke eksisterer som fysiske sedler og mynter, men kun digitalt i databaser. I motsetning til konvensjonelle valutaer som kroner eller pund, så er Bitcoins helt desentralisert og hverken utstedt eller regulert av noen sentralbank eller tilsynsmyndighet. Transaksjoner kan skje anonymt, og uten at myndighetene kan gripe inn. Vis mer vg-expand-down

I filmen portretteres tvillingene som Mark Zuckerbergs argeste motstandere. Både i filmen, og i virkeligheten, har partene hatt flere rettsrunder om opphavsretten til verdens største sosiale nettverk, Facebook.



Brødrene, som nå har inngått forlik med Facebook-sjefen, mente Zuckerberg stjal deres idé da han i 2004 presenterte Facebook .

De Harvard-utdannede brødrene har etter oppgjøret med Zuckerberg markert seg som investorer. Brødrene var tidligere aktive roere, og deltok blant annet som i par-roing under Beijing OL i 2008.

- Til private investorer



I fjor høst ble det kjent at brødrene satset på et nytt nettsamfunn, før brødrene på nyåret varslet en storsatsing på bitcoins.



Brødrenes ferskeste prosjekt, Winklevoss Bitcoin Trust,som fondet skal hete, er et investeringsfond, der brødrene skal styre investeringene.



Planen er at investorene som ønsker å investere i prosjektet skal få utdelt Winklevoss Bitcoin-andeler.



- Andelene er tenkt til både institusjonelle og private investorer, og investeringene skal gjennomføres med enkle og kostnadseffektive løsninger, skriver brødrene i dokumentet som nå er i SECs hender.



Den amerikanske storavisen, New York Times, tviler derimot på at brødrenes planer går gjennom hos SEC.



Avisen skriver at det er for mange tekniske utfordringer i forbindelse med å regulere et slikt fond.



LES OGSÅ:

